Villa Albatross 1 | LekkeSlaap
Villa Albatross is 'n lieflike selfsorggastehuis in Shelley Beach. Die kusdorp is aan die Hibiskuskus van KwaZulu-Natal geleë.
Die huis is reg op die strand en die tuinhekkie lei na 'n netjiese grasperk en toegang tot die strand. Die eiendom is omhein met elektriese heinings en 'n hek. Daar is veilige parkeerplek. Die gastehuis is 100m van die gewilde Shelly Centre af.
Die selfsorghuis beskik oor 5 smaakvol versierde slaapkamers en 3 badkamers waarvan 2 en suite is. Die slaapkamers het 4 dubbelbeddens en die 5de kamer het 2 enkelbeddens. Linne en badhanddoeke word voorsien, maar gaste moet hul eie swemhanddoeke saambring.
Die huis het 'n toegeruste kombuis met 'n oopplan-eetarea en -leefarea. Die eenheid het ook 'n braai-area, beskutte stoep en onderdakparkeerplek.
Villa Albatros is die ideale wegbreekplek en dis naby verskeie doendinge soos skubaduik, Shelly Beach-bootklub, diepseevisvang, reptielpark, bootvaarte, haaihokduik, casino en watersportgeleenthede.